
52 DR.31.10.2013 

 
(v) menghalalkan perzinaan antara alasan kedua-dua pihak rela 

dan bersetuju.   

Tuan Yang di-Pertua, saya  menemui pada setiap empat tahun, Majlis Hak Asasi 
Manusia, Pertubuhan Bangsa-Bangsa Bersatu, UNHRC akan mengkaji dan meneliti 
perkembangan serta prestasi isu-isu yang melibatkan hak asasi manusia sejak tahun 2009 
terhadap 193 buah negara PBB termasuklah Malaysia. Ia disebut sebagai proses semakan 
berkala, sejagat Majlis Hak Asasi Manusia. Akan tetapi masalahnya sekarang ialah tuntutan 
COMANGO ini seolah-olah tidak selari dengan perlembagaan negara kita. Tindakan 
mereka ini seolah-olah memberikan gambaran buruk terhadap negara kita. Mungkin akibat 
tindak tanduk COMANGO ini boleh menjejaskan hubungan baik dan juga nama Malaysia 
dengan mana-mana negara sehingga boleh menjejaskan prospek ekonomi, perdagangan 
dan juga hubungan antarabangsa.  

Jadi saya hendak tahu apakah langkah-langkah kerajaan dalam memantau hal-hal 
seperti ini? Kita hendak tahu setakat manakah kerajaan menangkis tohmahan-tohmahan 
yang tidak betul ini? Saya juga mohon Tuan Yang di-Pertua supaya Jabatan Pendaftaran 
Pertubuhan Malaysia (ROS) turut menyiasat setiap 54 NGO di bawah COMANGO ini sama 
ada mereka ini pertubuhan yang aktif atau sekadar pada nama sahaja. Senarai ini ada pada 
saya Tuan Yang di-Pertua. Antara NGO yang boleh dipertikaikan dengan tindak tanduk 
mereka di bawah COMANGO ini ialah Migration Working Group, PT Foundation, Sinui Pai 
Nanek Sengik (SPNS) dan juga Persatuan Guru-Guru Tadika Semenanjung Malaysia 
(PGGT). 

Kadang-kadang, kita takut NGO-NGO ini hanya dipergunakan oleh pihak-pihak 
tertentu dan memasukkan ke dalam gerakan COMANGO. Jadi mungkin ada juga NGO 
yang teraniaya atau sebaliknya. Sebab itu, kita mahu pihak ROS menyiasat segera 
masalah ini. Satu lagi, NGO yang berteraskan Islam iaitu Sister In Islam (SIS). NGO ini 

memang tersenarai dalam COMANGO dan jika benar mereka ini mempunyai wakil yang 
pergi ke Geneva serta menyokong COMANGO adalah sesuatu yang bahaya kepada umat 
Islam atas dasar tuntutan-tuntutan COMANGO yang jelas sekali menidakkan peranan dan 
kewujudan agama Islam di negara kita. Adalah sesuatu yang amat mendukacitakan Tuan 
Yang di-Pertua, jika ada SIS berada dalam kelompok COMANGO ini, saya pohon kepada 
pihak JAKIM juga agar turut menyiasat dalam hal ini untuk tindakan segera. Usaha-usaha 
jahat ini perlu diperangi dengan segera supaya tidak ada pihak lain yang akan mengambil 
kesempatan ke atas isu yang boleh memecahbelahkan perpaduan umat Islam dalam 
negara kita... 

Timbalan Yang di-Pertua [Dato’ Haji Ismail bin Haji Mohamed Said]: Ya, 

gulung. 

Datuk Raime Unggi [Tenom]: Ya. Tuan Yang di-Pertua, bagi negeri Sabah 

pelaksanaan pembangunan luar bandar perlu sentiasa ditambah baik dan memberikan 
keutamaan kepada pembangunan di suatu kawasan supaya dapat menambah keyakinan 
rakyat kepada usaha yang telah dilakukan oleh pihak kerajaan. Perlu diingat, masih banyak 
golongan dan agenda yg tidak menepati kehendak penduduk luar bandar. Jadi penduduk 
luar bandar adalah kebanyakannya pengundi-pengundi yang setia Tuan Yang di-Pertua 
seperti di kawasan saya dan mereka ini memerlukan pembelaan yang sewajarnya. Saya 
percaya kerajaan akan membalas budi mereka terhadap kepercayaan penduduk luar 
bandar selama ini. 

Kali ini saya melihat antara kerajaan iaitu untuk memperkasakan luar bandar 
dengan mewujudkan lebih banyak RTC dan saya berterima kasih kerana Sabah juga telah 
dipilih untuk menjadi salah satu lokasi RTC yang akan dibangunkan. Akan tetapi apa yang 
saya ingin cadangkan di sini Tuan Yang di-Pertua, supaya RTC ini dapat diperbanyakkan di 
negeri Sabah dan juga Sarawak. Ini kerana keluasan kami begitu luas. Mungkin juga 
kerajaan boleh menimbang lebih banyak Mobile CTC untuk bergerak ke kawasan 
pedalaman bagi memudahkan orang ramai membuat urusan berkaitan dengan fungsi RTC. 

Satu lagi Tuan Yang di-Pertua sebagai akhirnya, saya ingin menyentuh berkenaan 
dengan Perkhidmatan Awam Tuan Yang di-Pertua. Sektor awam adalah tulang belakang 
kepada perjalanan pentadbiran negara. Tanpa sokongan sektor awam, tidak mungkin 
negara membangun dengan pesat seperti mana yang ada pada hari ini. Saya mendapat 
maklum balas yang baik daripada kakitangan awam, tidak kira yang tetap ataupun kontrak. 

 



(v) menghalalkan perzinaan antara alasan kedua-dua pihak rela. dan bersetuju. Tuan Yang di-Pertua, saya menemui pada setiap empat tahun, Majlis Hak Asasi Manusia, Pertubuhan Bangsa-Bangsa Bersatu, UNHRC akan mengkaji dan meneliti perkembangan serta prestasi isu-isu yang melibatkan hak asasi manusia sejak tahun 2009 terhadap 193 buah negara PBB termasuklah Malaysia. Ia disebut sebagai proses semakan berkala, sejagat Majlis Hak Asasi Manusia. Akan tetapi masalahnya sekarang ialah tuntutan COMANGO ini seolah-olah tidak selari dengan perlembagaan negara kita. Tindakan mereka ini seolah-olah memberikan gambaran buruk terhadap negara kita. Mungkin akibat tindak tanduk COMANGO ini boleh menjejaskan hubungan baik dan juga nama Malaysia dengan mana-mana negara sehingga boleh menjejaskan prospek ekonomi, perdagangan dan juga hubungan antarabangsa. Jadi saya hendak tahu apakah langkah-langkah kerajaan dalam memantau hal-hal seperti ini? Kita hendak tahu setakat manakah kerajaan menangkis tohmahan-tohmahan yang tidak betul ini? Saya juga mohon Tuan Yang di-Pertua supaya Jabatan Pendaftaran Pertubuhan Malaysia (ROS) turut menyiasat setiap 54 NGO di bawah COMANGO ini sama ada mereka ini pertubuhan yang aktif atau sekadar pada nama sahaja. Senarai ini ada pada saya Tuan Yang di-Pertua. Antara NGO yang boleh dipertikaikan dengan tindak tanduk mereka di bawah COMANGO ini ialah Migration Working Group, PT Foundation, Sinui Pai Nanek Sengik (SPNS) dan juga Persatuan Guru-Guru Tadika Semenanjung Malaysia (PGGT). Kadang-kadang, kita takut NGO-NGO ini hanya dipergunakan oleh pihak-pihak tertentu dan memasukkan ke dalam gerakan COMANGO. Jadi mungkin ada juga NGO yang teraniaya atau sebaliknya. Sebab itu, kita mahu pihak ROS menyiasat segera masalah ini. Satu lagi, NGO yang berteraskan Islam iaitu Sister In Islam (SIS). NGO ini. memang tersenarai dalam COMANGO dan jika benar mereka ini mempunyai wakil yang pergi ke Geneva serta menyokong COMANGO adalah sesuatu yang bahaya kepada umat Islam atas dasar tuntutan-tuntutan COMANGO yang jelas sekali menidakkan peranan dan kewujudan agama Islam di negara kita. Adalah sesuatu yang amat mendukacitakan Tuan Yang di-Pertua, jika ada SIS berada dalam kelompok COMANGO ini, saya pohon kepada pihak JAKIM juga agar turut menyiasat dalam hal ini untuk tindakan segera. Usaha-usaha jahat ini perlu diperangi dengan segera supaya tidak ada pihak lain yang akan mengambil kesempatan ke atas isu yang boleh memecahbelahkan perpaduan umat Islam dalam negara kita... Timbalan Yang di-Pertua [Dato' Haji Ismail bin Haji Mohamed Said]: Ya, gulung. Datuk Raime Unggi [Tenom]: Ya. Tuan Yang di-Pertua, bagi negeri Sabah. pelaksanaan pembangunan luar bandar perlu sentiasa ditambah baik dan memberikan keutamaan kepada pembangunan di suatu kawasan supaya dapat menambah keyakinan rakyat kepada usaha yang telah dilakukan oleh pihak kerajaan. Perlu diingat, masih banyak golongan dan agenda yg tidak menepati kehendak penduduk luar bandar. Jadi penduduk luar bandar adalah kebanyakannya pengundi-pengundi yang setia Tuan Yang di-Pertua seperti di kawasan saya dan mereka ini memerlukan pembelaan yang sewajarnya. Saya percaya kerajaan akan membalas budi mereka terhadap kepercayaan penduduk luar bandar selama ini. Kali ini saya melihat antara kerajaan iaitu untuk memperkasakan luar bandar dengan mewujudkan lebih banyak RTC dan saya berterima kasih kerana Sabah juga telah dipilih untuk menjadi salah satu lokasi RTC yang akan dibangunkan. Akan tetapi apa yang saya ingin cadangkan di sini Tuan Yang di-Pertua, supaya RTC ini dapat diperbanyakkan di negeri Sabah dan juga Sarawak. Ini kerana keluasan kami begitu luas. Mungkin juga kerajaan boleh menimbang lebih banyak Mobile CTC untuk bergerak ke kawasan pedalaman bagi memudahkan orang ramai membuat urusan berkaitan dengan fungsi RTC. Satu lagi Tuan Yang di-Pertua sebagai akhirnya, saya ingin menyentuh berkenaan dengan Perkhidmatan Awam Tuan Yang di-Pertua. Sektor awam adalah tulang belakang kepada perjalanan pentadbiran negara. Tanpa sokongan sektor awam, tidak mungkin negara membangun dengan pesat seperti mana yang ada pada hari ini. Saya mendapat maklum balas yang baik daripada kakitangan awam, tidak kira yang tetap ataupun kontrak.